4 दिन से थी तलाश; भाई की मौत के चलते चेक नहीं कर पाया ढाई करोड़ की लॉटरी
पंजाब के फाजिल्का में 2.5 करोड़ की लॉटरी का मालिक मिल गया है। यह इनाम गांव रामकोट के निवासी भाला राम को मिला है। भाला राम इनाम की राशि पाकर एक ही दिन में करोड़पति बन गया है। हालांकि अभी उसके पास से लॉटरी टिकट लेकर भेजा जाएगा।
पंजाब के फाजिल्का में 2.5 करोड़ की लॉटरी का मालिक मिल गया है। यह इनाम गांव रामकोट के निवासी भाला राम को मिला है। भाला राम इनाम की राशि पाकर एक ही दिन में करोड़पति बन गया है। हालांकि अभी उसके पास से लॉटरी टिकट लेकर भेजा जाएगा। जिसके बाद इनाम राशि आने पर उसे सौंपी जाएगी।
जानकारी देते हुए लॉटरी एजेंट रूप चंद लाटरी वाले के संचालक रूप चंद व बॉबी बवेजा ने बताया कि 5 दिन पहले उनकी दुकान से नागालैंड डियर 500 मंथली लॉटरी का टिकट नंबर 249092 खरीदा गया था। जिसके मालिक की तलाश की जा रही थी। आज 4 दिन बाद भाला राम निवासी रामकोट का उनको फोन आया कि उनके पास इनामी राशि का टिकट है।
लॉटरी एजेंट व व्यापार मंडल अध्यक्ष ने कराया मुंह मीठा
जिसके बाद फाजिल्का में उनकी दुकान पर पहुंचने पर लॉटरी संचालक, व्यापार मंडल के अध्यक्ष अशोक गुलबधर द्वारा मुंह मीठा करवाते हुए कहा गया कि उनसे टिकट लेकर ऊपर भेजा जाएगा और उसे इनाम दिलाया जाएगा। भाला राम ने बताया कि वर्ष 1990 से लॉटरी में अपना भाग्य आजमा रहा है। उसने बताया कि पिछले सप्ताह उसे 9 हजार का इनाम निकला था।
बड़े भाई की मौत के चलते नहीं देख पाया लॉटरी
उससे पहले उसे क्रमश 2 हजार व 50 हजार के इनाम भी निकल चुके हैं। इसलिए उसने लॉटरी खरीदना नहीं छोड़ा। आज उनको पता चला है कि उनको नागालैंड डियर 500 मंथली लॉटरी का पहला इनाम 2.50 करोड़ निकला है। भाला राम ने बताया कि उसके बड़े भाई की मौत हो गई थी। जिसके चलते वह लॉटरी को चेक नहीं कर सके। बीती रात वह बिरादरी में बैठे थे।
रिश्तेदार के स्मार्टफोन से चेक किया लॉटरी टिकट
इस दौरान बात चली कि फाजिल्का में रूप चंद लॉटरी वालों की दुकान से 2.50 करोड़ रुपए का इनाम निकला है। उनके पास बटनों वाला फोन था, जहां से वह चेक नहीं कर पाए। जिसके बाद उनके द्वारा अपने रिश्तेदार के स्मार्ट फोन से अपनी टिकट चेक की तो उनकी खुशी का टिकाना नहीं रहा।
भाला राम ने बताया कि वह खेती-बाड़ी करते हैं तथा वह 9 एकड़ जमीन के मालिक हैं। भाला राम के एक लड़का व लड़की हैं तथा यह पैसा वह अपने लड़का व लड़की की पढ़ाई के लिए लगाएंगे।